Document ID: 32001R0370

Κανονισμός (ΕΚ) αριθ. 370/2001 της Επιτροπής
της 23ης Φεβρουαρίου 2001
για την κατάργηση του κανονισμού (ΕΚ) αριθ. 273/98 σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών και με τον καθορισμό κοινοτικής επιτήρησης ποσοτήτων αναφοράς για ορισμένα προϊόντα καταγωγής Πρώην Γιουγκοσλαβικής Δημοκρατίας της Μακεδονίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 77/98 του Συμβουλίου, της 9ης Ιανουαρίου 1998, σχετικά με ορισμένες διαδικασίες εφαρμογής της συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας(1), και ιδίως το άρθρο 2,
Εκτιμώντας τα ακόλουθα:
(1) Η απόφαση 2000/778/ΕΚ του Συμβουλίου, της 20ής Νοεμβρίου 2000, για τη σύναψη ανταλλαγής επιστολών μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με την αναστολή του τίτλου ΙΙ περί εμπορικών και συναφών με το εμπόριο διατάξεων της συμφωνίας συνεργασίας μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας(2) εφαρμόζεται από την 1η Δεκεμβρίου 2000.
(2) Το κείμενο της ανταλλαγής επιστολών καθορίζει ότι ο κανονισμός (ΕΚ) αριθ. 2007/2000 του Συμβουλίου(3) για την εισαγωγή εκτάκτων εμπορικών μέτρων για χώρες και εδάφη που συμμετέχουν ή συνδέονται με την διαδικασία σταθεροποίησης και σύνδεσης της Ευρωπαϊκής Ένωσης, όπως τροποποιήθηκε από τον κανονισμό (ΕΚ) αριθ. 2563/2000(4), ρυθμίζει από την ημερομηνία εφαρμογής του τελευταίου αυτού κανονισμού, το εμπορικό καθεστώς μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας.
(3) Ο κανονισμός (ΕΚ) αριθ. 273/98 της Επιτροπής, της 2ας Φεβρουαρίου 1998, σχετικά με το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών και με τον καθορισμό κοινοτικής επιτήρησης ποσοτήτων αναφοράς για ορισμένα προϊόντα καταγωγής της Πρώην Γιουγκοσλαβικής Δημοκρατίας της Μακεδονίας(5), περιλαμβάνει τις διατάξεις εφαρμογής για τις δασμολογικές παραχωρήσεις που προβλέπονται στον προαναφερόμενο τίτλο ΙΙ της συμφωνίας συνεργασίας και κρίνεται απαραίτητο να καταργηθεί από την 1η Δεκεμβρίου 2000.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 273/98 καταργείται.
Άρθρο 2
Ο παρών κανονισμός αρχίζει να ισχύει από την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Δεκεμβρίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 23 Φεβρουαρίου 2001.

Labels: 3
18